На основу члана 27. став 5. и члана 132. Закона о стечају / “Службени гласник РС“ бр.104/2009, 99/2011, 71/2012 – одлука УС и Националног стандарда о начину и поступку уновчења имовине стечајног дужника - Национални стандард број 5  /“Службени гласник РС“ бр.13/2010/, стечајни управник стечајног дужника 
„АЗОТАРА“ ДОО СУБОТИЦА  – У СТЕЧАЈУ

Суботица, Биково бр. 33, матични број 08537399
ОБЈАВЉУЈЕ

ПОЗИВ  ЗА  ДОСТАВЉАЊЕ  ПОНУДА
За
вршење услуга процене вредности целокупне имовине стечајног дужника, стечајног дужника као правног лица и процене целисходности уновчења 
Имовину стечајног дужника чини:

· Грађевинско земљиште укупне површине 70.184,00 м²  на катастарским парцелама бр. 96, 97 и бр.100, као и индустријски објекти различитих намена (4 укњижена и 2 неукњижена објекта) укупне површине 24.087 м² који се налазе на катастарским парцелама бр. 96, 97 и бр.100, а све у КО Биково, у приватној својини стечајног дужника, обим удела 1/1 заједно са покретном имовином у виду лабораторијске опреме
Метод процене је прописан Законом о стечају, Националним стандардом бр.5 о начину и поступку уновчења имовине стечајног дужника, као и међународним рачуноводственим стандардима / Међународним стандардима финансијског извештавања - МРС/МСФИ.
Понуђачи су дужни да опишу методе које намеравају да користе у својој процени.

Заинтерсовани понуђачи могу тражити детаљне информације о  предмету  процене на e-mail стечајног управника: officeharmat@gmail.com; 
Понуде доставити најкасније до 02.10.2026. године до 12:00 часова на адресу канцеларије стечајног управника – Атила Хармат, Суботица, Храстова 40/10, са назнаком ПОНУДА – пружање услуга процене вредности - „АЗОТАРА“ ДОО ЧАНТАВИР – У СТЕЧАЈУ или на претходно наведену електронску адресу.
Понуде које не стигну у назначеном року, неће бити узете у разматрање.
Понуда мора да буде јасна, недвосмислена, читко исписана и треба да садржи: квалификације и референце понуђача, рок у коме ће процена бити урађена, цену са ПДВ-ом. 
Напомена: Наручилац посла ће наручене радове платити након уновчења имовине која је предмет процене и вршилац услуге нема право да у понуди поставља друге услове плаћања. Достављене понуде са другим условима плаћања се неће разматрати.
Најдужи рок за израду налаза је 30 дана од дана пријема обавештења о прихватању понуде. Понуде са дужим роком израде налаза се неће узети у разматрање и биће проглашене као неважеће.

Отварање понуда извршиће стечајни управник дана  02.10.2026.године  у 12:15 часова у канцеларији стечајног управника у Суботици, ул. Храстова 40/10 у присуству понуђача. Понуђачи који не присуствују отварању понуда немају право на приговор резултата и текста Записника о отварању понуда. Одлука о додели уговора о пружању услуга процене вредности биће донета у року од 15 дана од датума пријема понуда.
Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење. 
Контакт телефон стечајног управника Атила Хармат: 024/527-101; 064/28-29-425.
